"Ditlhokego tsa Poelomaemong ya Thulaganyo ya go Ruta ya Ngwaga (TRN/ATP) • Go na le dibeke di le 10 mo kgweditharong ya 3 ya poelomaemong ya Thulaganyo ya go Ruta ya Ngwaga (TRN/ATP) ya DBE. • Dibeke tse di 10 tse, di kgaogantswe ka medikologo ya go ithuta e 5. • Mo modikologong mongwe le mongwe wa beke ya 2, dikarolo tsotlhe tsa go ithuta puo di tshwanetse go diriwa ka tsela e e latelang, go dirisiwa nako e e kwa tlase: PALOTLASE YA CAPS KABO YA NAKO MOPHATO 1 MOPHATO 2 MOPHATO 3 Go reetsa & Go bua 45 metsotso 45 metsotso 45 metsotso Go buisa & Medumopuo 4:30 metsotso 4:30 metsotso 4:30 metsotso Mokwalo 1 ura 45 metsotso 45 metsotso Go kwala 45 metsotso 1 ura 1 ura PALOGOTLHE 7 DIURA 7 DIURA 7 DIURA Dikgono tsa Puo ya Gae • Poelomaemong ya TRN ya Puo ya Gae e rulagantswe go bontsha barutabana gore ke dikgono dife tse ba tshwanetseng go di aga mo karolwaneng nngwe le nngwe ya puo. • Go botlhokwa go ela tlhoko gore dibeke dingwe le dingwe tse pedi, dikgono tse di tshwanetseng go godisiwa di batlile di tshwana go ya ka dikarolwana, ka jalo go na le poeletso go godisa le go kopanya dikgono tse. Diteng tsa Puo ya Gae • Modikologo mongwe le mongwe wa dibeke tse pedi, barutabana ba tshwanetse go tlhopha thitokgang. • Thitokgang e, e tlhalosa diteng tsa modikologo oo. • Ka sekai, fa morutabana a tlhopha thitokgang ‘lebala la metshameko’, go raya gore diteng tsotlhe di tshwanetse go amana le thitokgang go akaretsa tse di latelang: a Tlotlofoko e e rutilweng, sekai: tshameka, palama, akga, kotsi, kgatlhisang, jalojalo. b Diraeme kgotsa dipina tse di rutilweng, sekai: Bana ba sekolo, tlang sekolong c Kgang ya puisokopanelo e e buisitsweng, sekai: Kgang ya setlhogo: Kotsi mo lebaleng la go tshameka! d Tirwana ya go kwala e barutwana ba tshwanetseng go e dira, sekai: Kwala kgang ya ditemana tse pedi ka sengwe se se diragetseng kwa lebaleng la go tshameka. Medumopuo le Puisokaelo ka Ditlhopha • Diteng tse di sa amaneng le thitokgang ke medumopuo le lenaneo la puisokaelo ka ditlhopha fela. • Gore o kgone go ithuta go buisa, barutwana ba tshwanetse go rutiwa medumo ya puo ka tatelano, go kopanya le go kgaoganya medumo e. • Go tsweng foo, ba tshwanetse go ikatisa go buisa mafoko le dikgang ba dirisa kitso ya bona ya medumopuo go dumisa mafoko. Mophato 2 • Kgweditharo 3 • Puo ya Gae Setswana 2"